Úradný vestník L 179 , 13/07/1994 S. 0033 - 0039

Fínske špeciálne vydanie: Kapitola 3 Zväzok 59 S. 0046

Švédske špeciálne vydanie: Kapitola 3 Zväzok 59 S. 0046



Rozhodnutie Komisie z 30. mája 1994 stanovujúce podrobné pravidlá uplatňovania smernice Rady 93/25/EHS pokiaľ ide o štatistické zisťovania ohľadne stavov a produkcie oviec a kôz (94/434/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 93/25/EHS zo dňa 1. júna 1993 o štatistických zisťovaniach, ktoré sa majú vykonávať ohľadne produkcie oviec a kôz [1], a predovšetkým na články 1 (4), 2 (2), 3 (2) a (3), 7 (1), 10 (1) a (2) a 13 (3) tejto smernice, keďže na vykonanie zisťovaní ustanovených v smernici 93/25/EHS sú potrebné presné definície; keďže je najprv potrebná definícia poľnohospodárskych fariem pokrytých zisťovaniami; keďže musia byť tiež presne definované jednotlivé kategórie, podľa ktorých sa majú rozčleniť výsledky zisťovaní a musia byť stanovené veľkostné triedy stád a regióny, podľa ktorých členské štáty zostavujú v pravidelných intervaloch výsledky zisťovaní; keďže pre zostavenie štatistiky porážok je potrebná jednotná definícia mŕtvej váhy; keďže podľa smernice 93/25/EHS členským štátom môže byť na základe ich žiadosti povolené, aby použili namiesto štatistických zisťovaní administratívne zdroje a predpísané rozčlenenie podľa veľkostných tried stád pre definitívne výsledky v párnych rokoch; keďže členské štáty podali žiadosti o horeuvedené povolenia; keďže rozhodnutie Komisie 82/958/EHS [2] má byť nahradené; keďže smernica 93/25/EHS sa uplatňuje od 1. januára 1994, je vhodné uplatňovať ustanovenia tohto rozhodnutia s účinnosťou od toho istého dátumu; keďže toto rozhodnutie je v súlade so stanoviskom Stáleho výboru pre poľnohospodársku štatistiku, PRIJALA TOTO ROZHODNUTIE: Článok 1 1. Pre účely článku 2 (2) smernice 93/25/EHS "poľnohospodárska farma" znamená akúkoľvek technickú a hospodársku jednotku podliehajúcu samostatnému riadeniu, ktorá produkuje poľnohospodárske výrobky. 2. Zisťovanie podľa článku 1 (1) smernice 93/25/EHS bude pokrývať: a) poľnohospodárske farmy s využívanou poľnohospodárskou plochou 1 ha a viac; b) poľnohospodárske farmy s využívanou poľnohospodárskou plochou menšou ako 1 ha, ak ich produkcia je v určitom rozsahu určená na predaj alebo ak ich produkčná jednotka prekračuje určité naturálne prahové hodnoty. 3. Členské štáty, ktoré budú chcieť uplatňovať odlišné prahové hodnoty zisťovania, sa však zaviažu, že určia tieto prahové hodnoty takým spôsobom, že budú vylúčené len najmenšie farmy, a že vylúčené farmy spoločne zahŕňajú najviac 1 % z celkového štandardného hrubého zisku daného členského štátu v zmysle rozhodnutia Komisie 85/377EHS [3]. Článok 2 Definície kategórií oviec a kôz uvedených v článku 3 (1) a článku 13 (2) smernice 93/25/EHS sú stanovené v prílohe I. Článok 3 Územné podoblasti podľa článku 7 (1) smernice 93/25/EHS sú stanovené v prílohe II. Článok 4 Rozčlenenie upravené v článku 10 smernice 93/25/EHS je stanovené v prílohe III. Článok 5 Mŕtva váha podľa článku 13 (1) smernice 93/25/EHS je definovaná v prílohe IV. Článok 6 1. V súlade s článkom 1 (3) smernice 93/25/EHS sú členské štáty uvedené v bode a) prílohy V oprávnené použiť namiesto štatistických zisťovaní administratívne zdroje. 2. V súlade s článkom 10 (2) smernice 93/25/EHS sú členské štáty uvedené v bode b) prílohy V oprávnené použiť rozčlenenie podľa veľkostných tried stád pre definitívne výsledky v párnych rokoch. Článok 7 Ruší sa rozhodnutie 82/958/EHS. Článok 8 Toto rozhodnutie sa bude uplatňovať s účinnosťou od 1. januára 1994. Článok 9 Toto rozhodnutie je adresované členským štátom. V Bruseli, dňa 30. mája 1994. Za Komisiu Henning Christophersen podpredseda [1] Ú. v. ES L 149, 21.6.1993, s. 10. [2] Ú. v. ES L 386, 31.12.1982, s. 43. [3] Ú. v. ES L 220, 17.8.1985, s. 1 -------------------------------------------------- PRÍLOHA I Definícia kategórií Pripustené bahnice a jahnice Samice patriace k druhom oviec, ktoré už najmenej raz vrhli jahňatá, ako aj tie samice, ktoré boli pripustené prvýkrát. Dojné bahnice Bahnice, ktoré sú chované výlučne alebo hlavne kvôli produkcii mlieka na konzumáciu pre ľudí a/alebo na spracovanie na mliečne produkty. Sem patria aj vyradené bahnice (bez ohľadu na to, či medzi ich poslednou laktáciou a zabitím boli vykrmované alebo nie). Ostatné bahnice Bahnice iné ako ovce na mlieko. Jahňatá Samce alebo samice oviec mladšie ako 12 mesiacov. -------------------------------------------------- PRÍLOHA II Územné podoblasti Belgicko: | ProvincesProvincies | Dánsko: | — | Nemecko: | Bundesländer | Grécko: | regióny Regionálnej rozvojovej služby | Španielsko: | Pais VascoNavarraLa RiojaAragónCataluñaBalearesCastilla y LeónMadridCastilla — La ManchaComunidad ValencianaRegión de MurciaExtremaduraAndalucíaostatné Comunidades autónomas | Francúzsko: | pre ovce, nasledovné regióny:Midi-PyrénéesPoitou-CharentesLimousinAquitaineProvence-Alpes-Côte d'AzurAuvergneostatné regiónypre kozy, nasledovné regióny:Rhône-AlpesPoitou-CharentesCentre-Pays-de-la-LoireBourgogneMidi-Pyrénéesostatné regióny | Írsko: | — | Taliansko: | pre ovce: Regionipre kozy: Regioni:PiemonteLombardiaToscanaLazioCampaniaPugliaBasilicataCalabriaSiciliaSardegnaostatné regióny | Luxembursko: | — | Holandsko: | Provincies | Portugalsko: | Regiõnes | Spojené kráľovstvo: | štandardné regió ny | -------------------------------------------------- PRÍLOHA III TABUĽKA 1 Veľkostné triedy stavov oviec +++++ TIFF +++++ TABUĽKA 2 Veľkostné triedy stavov kôz +++++ TIFF +++++ -------------------------------------------------- PRÍLOHA IV Definícia mŕtvej váhy Mŕtva váha je váha tela zabitého a vychladnutého zvieraťa po tom, čo bolo zbavené krvi, stiahnuté z kože, a vypitvané a po odstránení hlavy (oddelenej pri atlanto-okcipitálnom stavci), nôh (oddelených pri karpo-metakarpálnych alebo tarzo-metatarzálnych kĺboch), chvosta (oddeleného medzi šiestym a siedmym kaudálnym stavcom) a pohlavných orgánov (vrátane vemena). Obličky a obličkový tuk sa zahŕňajú do mŕtvej váhy. -------------------------------------------------- PRÍLOHA V a) Členské štáty oprávnené použiť administratívne zdroje namiesto štatistických zisťovaní. b) Členské štáty oprávnené použiť rozčlenenie podľa veľkostných tried stád pre definitívne výsledky v párnych rokoch. Nemecko --------------------------------------------------